《遇旧有感》
宋代·潘柽

人间百寒暑，正似须臾期。
当年同袍子，一见雪满颐。
不惟形容变，亦复声音移。
坐定问姓字，始省从师时。
见此发咏叹，劳生果何为。
不如多饮酒，满腹同鸱夷。

作者简介：潘柽，字德久，号转庵，永嘉（今浙江温州）人。以父荫选武职。后召试，为阁门舍人，授福建兵马钤辖。柽以能诗称，与陆游、姜夔等多有交往，叶适谓永嘉四灵之徒，凡言诗者皆本德久（《瀛奎律髓》卷三）。有《转庵集》，已佚。今《两宋名贤小集》中存其诗一卷。明弘治《温州府志》卷一○有传。　潘柽诗，以影印文渊阁《四库全书·两宋名贤小集》为底本，连同新辑集外诗，合编为一卷。